Fransiyaning Tripolidagi elchixonasi yonida avtomobil portlatildi

Liviya mahalliy vaqti bilan ertalabki 7:30 da Tripolida joylashgan Fransiya elchixonasi yonida avtomobil portlatildi. Natijada ikki nafar qo‘riqchi jarohatlandi. Bu haqda Reuters xabar tarqatdi.

 foto: @Eh4b10/Twitter
Ishonchli manbalarning xabar berishiga qaraganda, portlatuvchi modda elchixona binosi yonida to‘xtab turgan mashinaga o‘rnatilgan. Liviya tomonidagi manbaning Sky News’ga ma’lum qilishicha, portlash katta talafot yetkazgan.
Ma’lum bo‘lishicha, elchixonani o‘rab turgan devor qattiq zarar ko‘rgan. Bundan tashqari binoning o‘zi ham shikastlangan. Fransuz diplomatining aytishiga qaraganda, elchixonaning 80 foiz qismiga zarar yetgan.
Ushbu portlash yuzasidan hech bir guruh javobgarlikni olganicha yo‘q.